<classify> WAZIRI Mkuu, Kassim Majaliwa amesema mara utaratibu wa kugawa maeneo ya kiutawala utakapoanza tena, ombi la kugawanya Wilaya ya Chamwino mkoani Dodoma, kuwa wilaya za Chilonwa na Mtera, litapewa kipaumbele.Waziri Mkuu alisema serikali kwa sasa imesimamisha utaratibu huo kwa lengo la kuhakikisha inaimarisha na kuboresha huduma kwa maeneo ambayo tayari yameshagawiwa.Alikiri wilaya hiyo kubwa zaidi mkoani Dodoma, yenye majimbo mawili Chilonwa na Mtera kwamba jiografia yake ni ngumu kutokana na kushika eneo kubwa na hivyo watafikiria ombi la kuigawa.Alikuwa akijibu ombi la Mbunge wa Mtera, Livingstone Lusinde Kibajaji aliyeomba Serikali ifikie kuigawa wilaya hiyo, kama majimbo mawili yalivyo kutokana na ukubwa na jiografia yake kuwa ngumu.Lusinde alisema wilaya hiyo ni kubwa kuliko wilaya zote mkoani Dodoma. Wilaya hiyo inatajwa kuwa ya kwanza kwa ukubwa katika Mkoa wa Dodoma, ina majimbo mawili, kata tarafa tano, kata 36, vijijini na vitongoji 814.Akitoa salaamu salamu katika ziara ya kikazi ya Waziri Mkuu, alisema ukubwa wa wilaya hiyo iliyounganika na wilaya nyingine na Mkoa wa Iringa unaleta changamoto kubwa kwa watumishi wanatapotakiwa kutoa huduma kwa wananchi.Kutokana na hilo, aliomba majimbo mawili ya Mtera na Chilonwa yaliyopo wilayani humo yawe na wilaya yake. Wakati akiwasilisha ombi hilo, Lusinde alisema mtu aliyekuwa akigawa wilaya hiyo, hakuzingatia jiografia na hivyo wananchi wake kushindwa kufika halmashauri kupata huduma mbalimbali.Aidha, aliishukuru serikali kwa kutangaza Dodoma kuwa jiji na kuomba uwepo wa barabara za maunganiko ziwepo mpaka nje ya Jiji la Dodoma ikiwemo barabara ya Kikombo ili kupunguza foleni katikati ya jiji na kurahisisha usafiri.Waziri Mkuu alisema anajua jiografia ya wilaya hiyo imesambaa na inapakana na wilaya nyingi na inakuwa vigumu wananchi wa upande mmoja kwenda kupata huduma upande wa pili.Waziri Mkuu pamoja na kuzungumza na watumishi pia, aliweka jiwe la msingi ujenzi wa barabara zenye urefu wa kilomita 3.5, alikagua barabara za mitaa katika mji wa Chamwino zinazojengwa kwa kiwango cha lami, kukagua shamba la zabibu na kuongea na wananchi wa Kijiji cha Mpwayungu.Vile vile, alitoa siku 55 kwa watumishi wa Halmashauri ya Chamwino mkoani Dodoma, wanaoishi nje ya eneo lao la kazi, wawe wamerudi na kuishi wilayani humo.Alisema hadi Desemba 15, mwaka huu watumishi wote wawe wamehamia na kuishi katika eneo lao la kazi, kabla ya Rais John Magufuli hajahamia huko.Alimtaka Mkurugenzi wa halmashauri hiyo, Athuman Masasi kusimamia watumishi wote wanaostahili kuishi vijijini kama maofisa kilimo na mifugo, wapelekwe huko ili kuwa karibu na wananchi na hivyo  <topic>: kitaifa 